PPKE BTK

**PÁZMÁNY SZENIOR EGYETEM**

2023 tavaszi szemeszter

**jelenléti (offline) kurzus**

**A budavári királyi palota évszázadai**

*Tudományág:* művészettörténet

A budavári palota története magába sűríti szinte a teljes magyar művészettörténetet. Már az Árpád-ház idejében megnő Buda jelentősége, majd a gótika korszakában európai rangú központtá fejlődik. Zsigmond király és császár palotájáról csodákat regéltek a kortárs követek, és rangját ma is méltón képviselik az 1974-ben előkerült szobortöredékek. Mátyás király és a Jagellók alatt nemcsak a késő gótika legmodernebb irányzatai jelentek itt meg, hanem az Alpoktól északra elsőként jelentkezett a reneszánsz. A török kor hányattatásai után a barokk építkezések jelzik, hogy a palota új életre kel. Klasszicista átöltöztetése után, a szabadságharc utáni rekonstrukció a második rokokó bécsies stílusát kölcsönözte a palotának. Ybl Miklós nagyszabású terveit még monumentálisabb formában Hauszmann Alajos valósította meg, ekkor nyerte neobarokk stlusát a budavári palota. A tündöklően értékes épületet a második világháborús ostrom és az azt követő barbár pusztítás erősen megcsonkította. A kulturális, múzeumi és könyvtári funkciójú középület-ként újjáépített palota mára sok szempontból igen elavult, megérett az idő legújabb helyreállítására.

Az előadások **szerdai** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Március 1. | Bevezetés: A budai rezidencia kezdetei | Szakács Béla Zsolt |
| Március 8. | A budai vár az Anjou-korban | Szakács Béla Zsolt |
| Március 22. | Zsigmond király budai palotája | Szakács Béla Zsolt |
| Március 29. | A budavári szoborlelet | Papp Szilárd |
| Április 12. | A középkori palota fénykora: Mátyás és a Jagellók | Szakács Béla Zsolt |
| Április 19. | A palota barokk újjáépítése | Farbaky Péter |
| Április 26. | József nádor korától Ybl Miklós terveiig | Rozsnyai József |
| Május 3. | Az 1890-es évek építkezései | Rozsnyai József |
| Május 10. | A századfordulótól a Horthy-korszakig | Rozsnyai József |
| Május 17. | Budapest ostromában | Rozsnyai József |
| Május 24. | A háború utáni újjáépítésektől napjaink újjáépítéseiig | Rozsnyai József |